Morné Steyn se akkurate skopvoet het Saterdag vir die Springbokke ŉ 18-5 oorwinning verseker oor die All Blacks.
’n Man wat glo ’n 13-jarige Pretoriase meisie verkrag het nadat hy haar deur die sosiale netwerk MXit ontmoet het, is verlede week borgtog geweier.
Die hoërskoolmeisie het op 12 Maart stokkiesgedraai en met die man gereël om haar by haar huis in die Silver Lakes-gholflandgoed in die ooste van Pretoria, te ontmoet. Hulle het glo ’n geruime tyd op MXit gepraat. Sy was onder die indruk dat hy ŉ jong man was. Toe die meisie die deur oopmaak, het sy besef hy is baie ouer as wat sy gedink het. Die meisie het die deur probeer toedruk, maar die man het die deur oopgedwing en haar na bewering verkrag.
Beeld berig die 44-jarige man van Elsburg aan die Oos-Rand het Donderdag in sy borgtogverklaring in die Pretoriase streekhof gesê hy sal skuld op die aanklag ontken.
Luidens sy verklaring besit hy ’n motorwerkwinkel en het hy ’n dogter van 16 jaar oud. Hy is geskei en bly by sy ma. “Ek het die klaagster op MXit ontmoet. Haar persoonlike detail is onbekend aan my en myne aan haar. Ná verskeie niksseggende gesprekke deur MXit het sy my genooi om vir haar te kom kuier by haar woning in die Silver Lakes-gholflandgoed,” het die man in sy verklaring verduidelik.
Die man het bygevoeg dat die meisie hom ná die tyd laat weet het hy moet haar nie weer kontak nie, waaraan hy gehoor gegee het. Hy het gesê hy het met ’n prokureur gereël dat hy homself aan die polisie oorgee, nadat hy gehoor het van die ondersoek teen hom. Die saak is tot later die maand uitgestel vir die uitslag van DNS-toetse.
‘n Grap op sy tyd laat almal lag. Hierdie was nie die plek of die tyd nie. Jy praat seker ook mense goed wat noodnommers onnodig bel of wat bomdreigemente maak. Dit is mos pret en plesier om skaars hulpbronne en kosbare tyd van nooddienspersoneel te vermors, of hoe?
As die kinders en ouers hul kant gebring het deur die jare was dit nie nodig om te stres nie. My kind het nou matriek geskryf en ons het glad nie nodig gehad om n noodnommer te bel nie. Dit was seker maar Wackhead?
In vandag se Allegaartjie plaas ons die fokus op outisme, Suzaan Keyter vertel vir Burger wat ons kan verwag van die tweede seisoen van Kokkedoor en ons praat oor tuisonderrig elke Dinsdag vir die volgende vier weke.
Die Maties en Tukkies is die oorweldigende gunstelinge in hulle onderskeie halfeindronde-wedstryde Maandag, maar ’n verrassing of selfs twee is nie uitgesluit nie.
Die grootste vraag seker in die Johannesburgse kamp die week is hoe hulle die Maties se doellyn gaan oorsteek.
Die Maties het verlede week elke aanval van die besoekers in die kiem gesmoor. Daarby het hulle die besoekers se senter Aphiwe Dyanti, wat al die hele seisoen die gteenstanders terroriseer, verlede week geen beweegruimte gegun nie.
Die besoekers se kaptein en haker, Johannes Snyman, sal van voor moet lei as die Johannesburgers van ’n sege droom. Hy sal sy troepe moet laat glo dat ’n oorwinning binne hulle bereik is.
Die UJ kon nog nooit verder as die halfeindronde van die kompetisie vorder nie. Die 2017-bult lyk soos ’n berg. ’n Berg wat dalk oorwin kan word.
Niemand gee die Shimlas ’n kans om Maandagaand met Tuks in Pretoria af te reken nie. Die Pretorianers dis al die hele seisoen rugby op wat getuig van ’n span wat oor uiters talentvolle en vaardige spelers beskik.
Maar die Vrystaters kan dalk, net dalk, ’n verrassing lewer. Hulle het self vaardige spelers wat ’n moontlike oorgerustheid in die Tukkies se kamp kan uitbuit.
Maar die Bloemfonteiners het ’n inspuiting gekry met die nuus dat die woelwater-flank, Daniel Maartens, fiks verklaar is vir die stryd. Hy en sy flankmaat, Phumzile Maqondwana, kan in tandem die Pretorianers by die afbreekpunte hoofbrekens besorg, terwyl hulle vermoëns met bal in die hand ook welbekend is.
Agterlangs sal die ervare Lihleli Xoli, wat ’n paar seisoene gelede vir die Ikeys in dié kompetisie uitgedraf het, en Maandagaand met die kaptein Stephan Janse van Rensburg in die middelveld kombineer, wil wys dat hy die gevaarlike Toko Maebane in toom kan hou.
♦ In die halfeindstryde en die eindstryd sal daar weer ’n witkaartstelsel geld. Hiervolgens kan ’n afrigter of kaptein ’n beslissing van die skeidsregter vir hersiening na die televisie-skeidsregter verwys. Elke span kan in elke helfte een beslissing verwys.